
	讗讬转谉 诪讜砖讘讱 讜砖讬诐 讘住诇注 拽谞讱. 讗诇诪讗 讗讬转谉 讛讜讗 住诇注: 诪讜住讚讬 讗专抓. 讛诐 讛专讬诐 讜讻诇 讛专 砖诇 讗讘谞讬诐 讛讜讗: 砖讛讜讗 讬砖谉. 讜诇讗 砖讛讜讘讗 拽专拽注讬转讜 诪讞讚砖 诪拽专拽注 讗讞专讬转讬: 讙讜讬 诪注讜诇诐 讛讜讗. 讛讬讬谞讜 讬砖谉: 诪讞讟讗转 注讜祝. 讚讻转讬讘 讘讛 诪诪讜诇 注专驻讜 (讜讬拽专讗 讛): 讻讜诇讬 注诇诪讗 诇讗 驻诇讬讙讬. 讚讛讗 讻转讬讘 讜诇讗 讬讝专注 诪砖诪注 诇讛讘讗 诪讚诇讗 讻转讬讘 讜讗砖专 诇讗 讬讝专注 讚诇讛讜讬 诪砖诪注 诇砖注讘专: 诪讬 讻转讬讘 讜诇讗 讬注讘讚. 讗讬 讛讜讛 讻转讬讘 讗诇 谞讞诇 讗讬转谉 讜诇讗 讬注讘讚 讘讜 讛讜讛 诪砖诪注 诇讛讘讗 讗讘诇 讛砖转讗 讚讻转讬讘 诇讗 讬注讘讚 诪砖诪注 诇砖注讘专 讚讗砖专 诇讗讜 诇砖讜谉 爪讜讗讛 讛讜讗: 讗砖专 诇砖注讘专 诪砖诪注. 讗注''讙 讚诇讗 讬注讘讚 诇讛讘讗 诪砖诪注 讛谞讬 诪讬诇讬 讘诇讗讜 讗砖专 讗讘诇 讛砖转讗 讚讻转讬讘 讗砖专 注诇 讻专讞讬讱 诪讜讻讞 注诇讛 讚诇砖注讘专 讛讜讗: 专讘讜讬讗 讛讜讗. 诇讗 讘讗 讗诇讗 诇专讘讜转 讻诇 注讘讜讚讜转 讻讚诇拽诪谉 讚诇讗 转讚专砖讬讛 讘讻诇诇 讜驻专讟: 讻讜驻讬谉 诇诇讜讬讛. 讻讜驻讬谉 讗转 诪讬 砖讗讬谞讜 专讜爪讛 诇诇讜讜转 讗转 讞讘讬专讜 诇讚专讱 砖讬诇讜讛讜: 讜讬拽专讗 砖诪讛 诇讜讝. 住讬驻讬讛 讚拽专讗 讛讬讗 砖诪讛 注讚 讛讬讜诐 讛讝讛 讜诪讬谞讬讛 讬诇讬祝 讚诇讗 谞转讘诇讘诇讛 讜诇讗 讞专讘讛 讻讚讗诪专讬谞谉 讻诇 诪拽讜诐 砖谞讗诪专 注讚 讛讬讜诐 讛讝讛 诇注讜诇诐 讜诇注讜诇诪讬 注讜诇诪讬诐 讛讜讗: 砖诇讗 讚讘专 讘驻讬讜. 讚诇讗 讻转讬讘 讗诇讗 讜讬专讗诐 讘讗爪讘注讜 讗讜 讘注拽诪讬诪讜转 砖驻转讬诐 讻讚诇拽诪谉: 讜诇讝专注讜. 讻讚讗诪专讬谞谉 砖讗讬谉 诪诇讗讱 讛诪讜转 砖讜诇讟 讘讛诐: 砖诇讬讜讛讜 驻专注讛. 讻讚讻转讬讘 讜讬爪讜 注诇讬讜 驻专注讛 讗谞砖讬诐 讜讬砖诇讞讜 讗讜转讜: 讗讬谞讜 谞讬讝讜拽. 讗讜转讜 讛讬讜爪讗 诇讚专讱: 注讚 注讬讘讜专讛 砖诇 注讬专. 砖讛讜讗 讬讜爪讗 诪诪谞讛 讜讛讜讗 讘讘讬转 讛讞讬爪讜谉 砖讘转讜讱 砖讘注讬诐 讗诪讛 讜砖讬专讬诐 诇讘转讬 讛注讬专: 讘讬 爪讬谞讬转讗 讚讘讘诇. 诪拽讜诐 讛讜讗 讜讘讜 讚拽诇讬诐 讛专讘讛 讻诪讜 爪讬谞讬 讛专 讛讘专讝诇 (住讜讻讛 讚祝 讻讟:): 诇讗 谞转讬讬砖讘. 讜讛讬讬谞讜 诇讗 讬砖讘 讗讚诐 砖诐 诇讗 讙讝专 讗讚诐 讛专讗砖讜谉 讬讬砖讜讘 砖诐 讜讛讬讬谞讜 讚讗诪专讬 讗讬谞砖讬 讗讬转谞讛讜 诪砖谞讬 讗讚诐 讛专讗砖讜谉 砖讙讝专 注诇讬讜 讗讚诐 讛专讗砖讜谉 讬讬砖讜讘 讚拽诇讬诐 讜诇讗 讬讬砖讜讘 讗讞专: 砖讛拽专讞转 注诇讬谞讜 讗转 讛诪拽讜诐. 砖讻砖讛讬讜 讛诪讬诐 讛专注讬诐 讛讬转讛 驻专谞住转讬谞讜 诇讛讘讬讗 诪讬诐 讜诇诪讻讜专: 诪拽讟谞讬 讗诪谞讛. 砖讛讬讜 讚讜讗讙讬诐 砖驻住拽讛 驻专谞住转诐 讘砖讘讬诇 砖谞转专驻讗讜 讛诪讬诐: 讜讚诇诪讗. 拽讟谞讬诐 诪诪砖 讛讜讜 讜注诇 砖诐 诪拽讜诪诐 谞拽专讗讜 谞注专讬诐 砖讛讬讜 诪谉 谞注讜专谉. 讛讻讗 诪驻专砖 诪拽讜诪谉. 讬专讬讞讜:





转讜住驻讜转





	讗讬谉 驻讬专讜砖 诇拽讟注 讝讛





讛诪讗讬专讬

谞讞诇 讗讬转谉 砖讻讘专 讻转讘谞讜 讗讬谉 诪讚拽讚拽讬谉 讘讜 讗诐 讻讘专 谞讝专注 砖诐 讗讜 谞注讘讚 砖诇讗 讛拽驻讬讚讛 转讜专讛 讗诇讗 砖诇讗 讬讝专注 讜诇讗 讬注讘讚 讘讙讜驻讜 诪讻讗谉 讜诇讛讘讗 讗讘诇 诇砖注讘专 诇讗 讜讗注"驻 砖诇砖讜谉 讗砖专 诇讗 注讘讚 讜讻讜' 诪讜专讛 诇驻讬 驻砖讜讟讜 砖诇讗 注讘讚 砖诐 诪注讜诇诐 诪"诪 讻讱 讛讜讗 讛拽讘诇讛 砖讗讬谉 拽驻讬讚讗 讗诇讗 诇讛讘讗:



诪转讜讱 砖讘讬讗专谞讜 砖讝拽谞讬 讘讬转 讚讬谉 讛讬讜 诪转谞爪诇讬诐 砖诇讗 驻讟专讜讛讜 讘诇讗 诪讝讜谞讜转 讜诇讗 讛谞讬讞讜讛讜 讘诇讗 诇讜讬讛 讗转讛 诇诪讚 砖讘讬转 讚讬谉 讻讜驻讬谉 注诇 讛诇讜讬讛 讜讻诪讛 砖讬注讜专 诇讜讬讛 讛专讘 诇转诇诪讬讚 注讚 注讬讘讜专讛 砖诇 注讬专 讜讛讜讗 讘讬转 讛讞讬爪讜谉 砖讘转讜讱 砖讘注讬诐 讗诪讛 讜砖讬专讬诐 注诇 讛讚专讱 砖讘讬讗专谞讜 讘注讬专讜讘讬谉 讞讘专 诇讞讘专 转讞讜诐 砖讘转 转诇诪讬讚 诇专讘 讗诐 专讘 诪讜讘讛拽 砖诇砖讛 驻专住讗讜转 讜砖讗讬谞讜 诪讜讘讛拽 注讚 驻专住讛 讜讻诇 砖讗讬谞讜 诪诇讜讛 讻讗诇讜 砖讜驻讱 讚诪讬诐 讜诪"诪 讻诇 砖讛讜诇讱 讘讚专讱 讜讗讬谉 诇讜 诇讜讬讛 讬注住讜拽 讘转讜专讛 砖谞讗诪专 讻讬 诇讜讬转 讞谉 讛诐 诇专讗砖讱:





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 诪讬 讻转讬讘 讜诇讗 讬注讘讚 讗讬 讻讜' 讛砖转讗 讚讻转讬讘 诇讗 讬注讘讚 诪砖诪注 诇砖注讘专 讚讗砖专 讻讜' 注讻"诇 讻诇 讚讬讘讜专 讝讛 讗讬谞讜 诪讻讜讜谉 诇驻讬 讙讬专住转 住驻专讬诐 砖诇谞讜 讜讬砖 诇拽讬讬诐 讻诇 讝讛 诇讙讬专住转 讛讬诇拽讜讟 讚讛讻讬 讗讬转讗 讛转诐 专讘讬 讬讗砖讬讛 住讘专 诪讬 讻转讬讘 讜诇讗 讬注讘讚 讗砖专 诇讗 讬注讘讚 讻转讬讘 讜专"讬 讻讜' 讜讻爪"诇 讘驻专砖"讬 讜诪讬 讻转讬讘 讜诇讗 讬注讘讚 讻讜' 讗讘诇 讛砖转讗 讚讻转讬讘 讗砖专 诇讗 讬注讘讚 诪砖诪注 诇砖注讘专 讚讗砖专 讻讜' 注讻"诇 诪讬讛讜 讘驻专砖"讬 讬砖谉 讻诇 讝讛 讗讬谞讜 讜讻"讛 砖诐 讻"注 诇讗 驻诇讬讙讬 讚讛讗 讻转讬讘 讻讜' 讬讝专注 讚诇讛讜讬 诪砖诪注 诇砖注讘专 讚讗砖专 诇讗讜 诇砖讜谉 爪讜讜讗讛 讛讜讗 注讻"诇 讜讛讚"讗 讜讗讞"讻 诪"讛 讗砖专 诇砖注讘专 诪砖诪注 讗注"讙 讻讜' 注讻"诇 讜讻诇 讝讛 讬砖 诇拽讬讬诐 诇讙讬专住转 住驻专讬诐 砖诇谞讜 讘讙诪专讗 讜拽"诇:





诪讛专砖"讗 - 讞讬讚讜砖讬 讗讙讚讜转

讻讜驻讬谉 诇诇讜讬讛 砖砖讻专 诇讜讬讛 讗讬谉 诇讜 砖讬注讜专 讻讜'. 诇注谞讬谉 砖讻专 讛讜讗 讚拽讗诪专 讻讚诪住讬拽 讙专诐 讛爪诇讛 讻讜' 注讚 住讜祝 讻诇 讛讚讜专讜转 讻讜' 讗讘诇 注讬拽专 讛诪爪讜讛 讬砖 诇讛 砖讬注讜专 讻讚诇拽诪谉 诇讻诇 讗讚诐 讗专讘注 讗诪讜转 讜讛专讘 讻讜' 讜诇讻讱 诇讗 讞砖讬讘 诇讬讛 讘专"驻 诪住讻转 驻讗讛 讘讛讚讬 讗诇讜 讚讘专讬诐 砖讗讬谉 诇讛诐 砖讬注讜专 讻讜' 讜诇讗 砖讬讬讱 诇诪讬诪专 讻讗谉 讻诇 诪"注 砖诪转谉 砖讻专讛 讘爪讚讛 讗讬谉 讻讜驻讬谉 注诇讬讛 讚讛讬讬谞讜 讘爪讚讛 砖诪驻讜专砖 讘转讜专讛 讙讘讬 爪讬讜讜讬 砖诇讛 讻诪讜 讻讘讜讚 讗讘 讜讗诐 讻讚讗诪专讬' 驻' 讻"讛 诪砖讗"讻 砖讻专 诇讜讬讛 讗讬谞讜 诪驻讜专砖 讘转讜专讛 讜拽"诇. 讜诪讬讬转讬 砖谞讗' 讛专讗讬谞讬 讗转 诪讘讜讗 讛注讬专 讻讜' 讚讝讛讜 讜讚讗讬 注讬拽专 诇讜讬讛 诇讛专讗讜转 诇诪转诇讜讛 砖讬诇讱 讘讚专讱 讘讗讬谉 诪讻砖讜诇 讗诇 诪拽讜诐 诪讙诪转讜. 讜讗诪专 讜诪讛 讞住讚 注砖讜 注诪讜 讻讜'. 诇讻讗讜专讛 诪讗讬 拽讗诪专 讻讜诇讛 诪驻讜专砖 讘拽专讗 讜讬"诇 诪砖讜诐 讚讙讘讬 专讞讘 谞诪讬 讻转讬讘 讻讛"讙 讜注砖讬转诐 讙诐 讗转诐 注诐 讘讬转 讗讘讬 讞住讚 讙讜' 讜诇讛讻讬 拽讗诪专 讛讻讗 讜诪讛 讞住讚 注砖讜 注诐 讝讛 讛讗讬砖 砖拽讬讬诐 诪爪讜转 诇讜讬讛 砖讗讬谉 诇讛 砖讬注讜专 诇砖讻专讛 讬讜转专 诪讛讞住讚 砖注砖讜 诇专讞讘 讜拽讗诪专 讚讛讻讗 讻转讬讘 讜讗转 诪砖驻讞转讜 讙讜' 讚讛讬讬谞讜 讻诇 诪砖驻讞转讜 谞爪讜诇讜 讘砖讘讬诇讜 诪砖讗"讻 讘专讞讘 讚诇讗 谞爪讜诇讜 专拽 讘讬转 讗讘讬讛 讻诪驻讜专砖 讘拽专讗:


砖诪讛 诇讜讝 讛讬讗 砖诪讛 注讚 讛讬讜诐 讻讜' 讘讗 住谞讞专讬讘 讜诇讗 讘诇讘诇讛 讻讜'. 讙讘讬 住谞讞专讬讘 拽讗诪专 讘诇讘诇讛 讜讙讘讬 谞"谞 拽讗诪专 讛讞专讬讘讛 注讬' 讘转讜住' 驻"拽 讜谞专讗讛 诪讚拽专讗 砖诐 讗讜转讛 注讬专 砖讘谞讛 诇讜讝 讻砖诐 讗讜转讛 讛注讬专 砖讛专讗讛 诇讛诐 诪讘讜讗讛 诪砖诪注 诇讬讛 讗讜转讛 讛注讬专 砖讘谞讛 讙"讻 诪讘讜讗讛 诇讗 讬讚注讜 讛注讜诇诐 讚诇讻讱 谞拽专讗转 诇讜讝 讻讚讗讬转讗 讘诪讚专砖 讚诇讜讝 讗' 讛讬讛 注讜诪讚 砖诐 注"驻 讛诪注专讛 讜谞讻谞住讬谉 讚专讱 讛诇讜讝 讻讜' 讻驻讬专砖"讬 讘住驻专 砖讜驻讟讬诐 讜诇讻讱 诇讗 讬讜讻诇讜 诇讛 住谞讞专讬讘 讜谞"谞 砖诇讗 讬讚注讜 诪讘讜讗讛. 讜拽讗诪专 讙诐 诇诪诇讗讱 讛诪讜转 讗讬谉 诇讜 专砖讜转 讻讜' 讜讗讜诇讬 讚讬爪讗 诇讛诐 讚讘专 讝讛 专诪讝 诪拽专讗 讚讻转讬讘 讜讬诇讱 讛讗讬砖 讗专抓 讛讞转讬诐 讙讜' 讚诇驻讬 驻砖讜讟讜 讗专抓 讘谞讬 讞转 诪讝' 讗讜诪讜转 拽讗诪专 讜诪转讜讱 讛诪拽专讗 诪砖诪注 讚讻讘砖讜 讬砖专讗诇 讻诇 讝' 注诪诪讬诐 讜注"讻 讚专砖讜 讗专抓 讛讞转讬诐 注"砖 讗专抓 讛讞讬讬诐 讜讞转讬诐 讻诪讜 讞讬转诐 讜讗讜转讬讜转讬讜 讛诪"转 讞"讬 驻讬' 讛专讗讜讬 诇诪讜转 诇驻讬 砖谞讜转讬讜 讞讬 注讚讬讬谉 讜讛讬讬谞讜 砖讘讗讜转讛 讗专抓 讞讬讬诐 诇注讜诇诐 讜讗讬谉 诪诇讗讱 讛诪讜转 砖讜诇讟 讘诐 讜讗讚诐 讗讞专 诇讗 讬讜讻诇 诇讛爪讬诇 讘讛诐 诇讬诇讱 诇砖诐 讻讚讗诪专讬谞谉 讘驻' 讛讞诇讬诇 讘讛谞讱 注讘讚讬 砖诇诪讛 专讙诇讜讛讬 讚讘专 讗讬谞讬砖 讗讬谞讜谉 注专讘讬谉 诇讬讛:


讜诪讛 讻谞注谞讬 讝讛 砖诇讗 讚讘专 讘驻讬讜 讻讜' 诪讬 砖注砖讛 讘专讙诇讬讜 注讗讻"讜 讻讜'. 讛转讞讬诇 讘转专转讬 讜住讬讬诐 讘讞讚讗 讻诪"砖 讚讜讚讗讬 注讬拽专 诪爪讜转 诇讜讬讛 砖讬讙讬讚 诇讜 讛讚专讱 砖讬诇讱 讘讛 讛讬讻谉 诇讛砖诪讗讬诇 讜讛讬讻谉 诇讛讬诪讬谉 讜讗驻砖专 砖讬讟注讛 讘讝讛 讛诪转诇讜讛 讜注"讻 诇诪注诇讛 诪诪谞讜 讛讛讜诇讱 注诪讜 讘专讙诇讬讜 注讚 诪拽讜诐 砖讗讬谉 注讜讚 诇讟注讜转 诪谉 讛讚专讱 讜讛诇讜讬讛 讛讙专讜注讛 讜驻讞讜转讛 诪砖谞讬讛诐 讛诪专讗讛 讘讗爪讘注 讗讜 讘注拽讬诪转 驻讬讜 讜注"讻 讗诪专 砖讝讛 讛讻谞注谞讬 诇讗 讚讘专 讘驻讬讜 讜讗爪"诇 砖诇讗 讛诇讱 讘专讙诇讬讜 讗诇讗 诪专讗讛 讘讬讚 讗讜 讘驻讬讜 拽"讜 注讗讻"讜 诪讬 砖注砖讛 诪注诇讛 注诇讬讜谞讛 砖讘诇讜讬讛 讚讛讬讬谞讜 砖讛诇讱 讘专讙诇讬讜 砖讬讛讬讛 诪专讜讘讛 砖讻专讜 讘讻诪讛 讻驻诇讬诐:


讛诪讛诇讱 讘讚专讱 讻讜' 讬注住讜拽 讘转讜专讛 砖谞讗诪专 讻讬 诇讜讬转 讞谉 讛诐 讙讜'. 讻讬 讛讛讜诇讱 讘讚专讱 讬讞讬讚讬 讘诇讗 诇讜讬讛 讚诪讜 讘专讗砖讜 讜爪专讬讱 讞谉 讜专讞诪讬诐 讻诪讜 砖转拽谞讜 讘转驻诇转 讛讚专讱 讜转谞谞讜 诇讞谉 讜诇讞住讚 [讻讜'] 讘注讬谞讬讱 讜讘注讬谞讬 讻诇 专讜讗讬谞讜 讜注"讻 讗诪专 砖讛转讜专讛 砖注讜住拽 讘讛 转讛讬讛 讘诪拽讜诐 诇讜讬讛 诇讬转谉 诇讜 讞谉 诇专讗砖讜 讘注讬谞讬 讻诇 专讜讗讬讜 讜砖诇讗 讬讛讬讛 讚诪讜 讘专讗砖讜 讜讻谉 砖谞讬谞讜 驻"讙 讚讗讘讜转 讛诪讛诇讱 讘讚专讱 讬讞讬讚讬 讜诪驻谞讛 诇讘讜 诇讘讟诇讛 讛"讝 诪转讞讬讬讘 讘谞驻砖讜 讜诪住讬讬诐 讛讻讗 讘讛讗讬 拽专讗 讜注谞拽讬诐 讙讜' 讻讬 转讛讬讛 讛转讜专讛 诇讱 诇注讝专 讘诪拽讜诐 讘谞讬 注谞拽 讜讙讘讜专讬诐 砖诇讗 转爪讟专讱 诇讙讘讜专讬诐 砖讬砖诪专讜讱 讜拽"诇:


讘砖讘讬诇 讚' 驻住讬注讜转 讻讜' 谞砖转注讘讚 讘讘谞讬讜 讻讜'. 讛砖讬注讘讜讚 讜讚讗讬 诇讗 讛讬讛 讘砖讘讬诇 讝讛 讜讻讬 诪讛 驻砖注 讗讘专讛诐 砖诇讬讜讜讛讜 讗诇讗 讛砖讬注讘讜讚 谞讙讝专 讘讙讝讬专转 讘讬谉 讛讘转专讬诐 讘砖讘讬诇 砖讗诪专 讘诪讛 讗讚注 讙讜' 讗诇讗 砖诇讗 讝讻专 砖诐 讗爪诇 诪讬 讬讛讬讜 诪砖讜注讘讚讬诐 讜讘讝讻讜转 讛讗专讘注 驻住讬注讜转 砖诇讬讜讜讛讜 驻专注讛 讝讻讛 砖讗爪诇讜 讬讛讬讜 诪砖讜注讘讚讬诐 讜讻讛"讙 讗诪专讬' 驻专拽 讞诇拽 砖讝讻讛 谞"谞 诇砖注讘讚 讘讬砖专讗诇 讘砖讘讬诇 讚' 驻住讬注讜转 讻诪讘讜讗专 砖诐 讜讚讜"拽:


讜讬爪讜 注诇讬讜 讙讜' 讜讬砖诇讞讜 讗讜转讜 讙讜'. 驻讬' 讜讬砖诇讞讜 讻转专讙讜诪讜 讜讗诇讜讬讗讜 讚诇讬讻讗 诇驻专讜砖讬 诪诇砖讜谉 砖诇讬讞讜转 诪诪砖 讚诇讗 砖讬讬讱 讛讻讗 讜讻转讘 讛专讗"诐 讜诇讗 诪诇砖讜谉 讙专讜砖讬谉 讻诪讜 讜讬砖诇讞讛讜 讛' 讙讜' 讜讗讬诇讜 讛讬讛 诪诇砖讜谉 讙专讜砖讬谉 讻讜' 注讻"诇 讚讘专讬讜 讚讞讜拽讬诐 讛诐 讜讻讬 诪砖讜诐 讚讛诪爪专讬讬诐 讙讬专砖讜讛讜 诇讗 讬住驻专 讛讻转讜讘 讘讻讘讜讚讜 讜谞专讗讛 诇驻专砖 讻讬讜谉 讚讜讬砖诇讞讜 讙讜' 拽讗讬 谞诪讬 讗讗转 讻诇 讗砖专 诇讜 砖驻讬专砖 讻住祝 讜讝讛讘 讜诪拽谞讛 砖讝讻专 注"讻 讜讬砖诇讞讜 诪诇砖讜谉 诇讜讬讛 讚谞讜驻诇 讘讛诐 诇砖诪专诐 讘讚专讱 讗讘诇 诇砖讜谉 讙专讜砖讬谉 诇讗 砖讬讬讱 讻诇诇 讘诪讟诇讟诇讬诐 讜拽"诇:


讜讻讬 诪讗讞专 砖诇讗 注讘专 讻讜' 讜诪讗讞专 砖诇讗 讬砖讘 讻讜'. 讘驻"拽 讚讘专讻讜转 诇"讙 讜诪讗讞专 砖诇讗 讬砖讘 讻讜' 讗诇讗 讙专住讬' 诪讗讞专 砖诇讗 注讘专 讻讜' 讜讻谉 谞专讗讛 讚讜讚讗讬 讗驻砖专 砖注讘专 讜诇讗 讬砖讘 讜诇诪讗讬 讚诪讜拽讬 诇讬讛 讗专抓 砖讙讝专 注诇讬讛 讗讚诐 讛专讗砖讜谉 诇讬砖讜讘 讻讜' 专讬砖讗 讚拽专讗 讻驻砖讟讬讛 砖诪住驻专 讛讻转讜讘 讘讚讘专 谞讬住讗 砖注砖讛 讛拽讘"讛 注诐 讬砖专讗诇 砖讛讜诇讬讻诐 讘诪讚讘专 讗专讘注讬诐 砖谞讛 讘讗专抓 讗砖专 诇讗 注讘专 讘讛 讗讬砖 讜讛讬讬谞讜 诪砖讜诐 讚诇讗 讙讝专 讗讚诐 讛专讗砖讜谉 讬砖讜讘 砖诐 讜诪讛 诇讗讬砖 诇注讘讜专 砖诐 讜拽"诇:


讻诇 砖讗讬谞讜 诪诇讜讛 讜诪转诇讜讛 讻讜' 讗谞砖讬 讬专讬讞讜 诇讗诇讬砖注 讻讜'. 诇讻讗讜专讛 驻讬专讜砖 砖砖谞讬讛诐 讻讗讬诇讜 砖"讚 讜讛讜讗 讚讞讜拽 讗诐 讛诐 诇讗 诇讬讜讛讜 诪讛 讛讬讛 诇讜 诇讗诇讬砖注 诇注砖讜转 讜讬砖 诇驻专砖 讚讛"拽 讻诇 砖讗讬谞讜 诪诇讜讛 讗注"驻 砖诪转诇讜讛 讛讗讜专讞 讘诇讗 诇讜讬转讜 讻讬 讛讻讗 讚讗诇讬砖注 讜讚讗讬 诇讗 讛讬讛 爪专讬讱 诇诇讜讬转诐 诪"诪 讛诪诇讜讛 讻讗讬诇讜 砖"讚 讚讗讬诇讜 诇讬讜讛讜 讻讜' 诇讗 讙讬专讛 讻讜' 讜讗注"讙 砖讗讬谞讜 诪驻讜专砖 讚诇讗 诇讬讜讛讜 诪讝讛 讚讗讬诇讜 诇讬讜讛讜 讻讜' 诇讗 讙讬专讛 讻讜' 讛讜讗 诪讜讻讞 讻谉 讜注讬"诇 讚诪讬讬转讬 诇讬讛 诪讛讗讬 拽专讗 砖谞讗诪专 讜讬注诇 诪砖诐 讘讬转 讗诇 讜讛讜讗 注讜诇讛 讘讚专讱 讙讜' 讚诇讗 讛讜"诇 诇诪讻转讘 讗诇讗 讜讬注诇 诪砖诐 讘讬转 讗诇 讜谞注专讬诐 讙讜' 讗讘诇 讻转讘 讜讛讜讗 注诇讛 讘讚专讱 诇讚讬讜拽讗 砖讛讜讗 注诇讛 讜诇讗 注诇讜 讛诐 注诪讜:


讜讬转拽诇住讜 讙讜' 注诇讛 拽专讞 注诇讛 拽专讞 砖讛拽专讞转 讻讜'. 注讬' 驻专砖"讬 讜诪讛 砖讛讻专讬讞诐 诇讛讜爪讬讗 诪诇转 拽专讞 诪诪砖诪注讜 拽专讞 讛专讗砖 砖讙诐 讛讜讗 讙谞讗讬 讜拽诇住 讻诪"砖 讛转讜住' 讙讘讬 专"讬 讘谉 拽专讞讛 诪讛讻驻讜诇 注诇讛 拽专讞 注诇讛 拽专讞 讚专砖讜 讻谉 砖注"讻 讗转讛 拽专讞 注诇 砖讛拽专讞转 讻讜' 讜拽"诇:


诪讗讬 谞注专讬诐 讜拽讟谞讬诐 讜讻讜'. 讚谞注专讬诐 诪砖诪注 砖讛讘讬讗讜 讘' 砖注专讜转 讜拽讟谞讬诐 诪砖诪注 砖诇讗 讛讘讬讗讜 讻驻专砖"讬 讙讘讬 谞注专讛 讜拽讟谞讛 讘驻"拽 讚讞讜诇讬谉 讜讚专讬砖 专"讗 讛讻讗 谞注专讬诐 砖诪谞讜注专讬诐 讻讜' 讜拽讟谞讬诐 砖讛讬讜 诪拽讟谞讬 讗诪谞讛 讻讜'. 讗讜 讗讜 拽讗诪专 讗讜 讚谞注专讬诐 讛讬讜 讜拽讟谞讬诐 注"砖 拽讟谞讬 讗诪谞讛 讗讜 讚拽讟谞讬诐 讛讬讜 讜谞注专讬诐 注"砖 砖诪谞讜注专讬诐 讻讜' 讗"谞 讻讬讜谉 讚住转诐 讛讻转讜讘 诪讛 讛讬讜 讬砖 诇诪讚专砖 转专讜讬讬讛讜 讜诪"讚 谞注专讬诐 讛讬讜 砖讘讗讜 诇讻诇诇 讚注转 讜讘讝讘讝讜 注爪诪谉 讻拽讟谞讬诐 砖讗讬谉 讘讛谉 讚注转 诇拽诇住讜 注诇 讻讱 讜驻专讬讱 讚诇诪讗 注"砖 诪拽讜诪谉 讻讜' 拽讟谞讛 讚诪谉 谞注讜专谉 讻讜' 讜讻转讘讜 讛转讜住' 驻"拽 讚讞讜诇讬谉 讚谞注讜专谉 讛讜讗 砖诐 诪拽讜诐 讚讻转讬讘 讘讚讛"讬 诇诪讝专讞 谞注讜专谉 讜诇诪注专讘 讙讚专 注讻"诇 讜讬砖 诇讚拽讚拽 诪讛讛讬讗 住讜讙讬讗 讗住讜讙讬讗 讚讛讻讗 讚驻专讬讱 讛转诐 讻讛"讙 讗注讜专讘讬诐 诪诪砖 讜讚诇诪讗 注"砖 诪拽讜诪谉 诪讬 诇讗 讻讜' 讜诪砖谞讬 讗"讻 注讜专讘讬讬诐 诪讘注讬 诇讬讛 讜讛"谞 讛讻讗 谞注讜专讬讬诐 诪讘注讬 诇讬讛 讜讬砖 诇讬讬砖讘 注诇 驻讬 诪讛 砖讻转讘讜 讛转讜住' 砖诐 注讜专讘讬讬诐 诪讘注讬 诇讬讛 讜讗注"讙 讚讻转讬讘 注讘专讬诐 诪爪专讬诐 讜诇讗 讻转讬讘 注讘专讬讬诐 诪爪专讬讬诐 讛转诐 诇讬讻讗 诇诪讟注讬 注讻"诇 诪砖讗"讻 讘注讜专讘讬讬诐 讚讗讬讻讗 诇诪讟注讬 注讜专讘讬诐 诪诪砖 讛讻讗 (谞诪讬) 诇讬讻讗 诇诪讟注讬 讻讬讜谉 讚讻转讬讘 诇讙讘讬讛 讚拽讟谞讬诐 讛讬讜 讜讚讜"拽:


讜讬专讗诐 讜讬拽诇诇诐 讙讜' 诪讛 专讗讛 讻讜'. 专"诇 诪讛 专讗讛 诇拽诇诇诐 讘砖诐 讜讛专讬 讛讜讗 讗住讜专 讘诇讗讜 讚诇讗 转拽诇诇 讞专砖 讜拽讗诪专 专讘 专讗讛 诪诪砖 讻讜' 讚讛讬讬谞讜 砖诇讗 拽诇诇诐 讘驻讛 砖讛讜讗 讗讬住讜专 诇讗讜 讗诇讗 讚拽诇诇诐 讘专讗讬讬讛 诪诪砖 讚讻"诪 砖谞转谞讜 注讬谞讬讛诐 讻讜' 讜讛讜讗 诪驻讜专砖 驻"拽 讚谞讚专讬诐 注"砖:


讜砖诪讜讗诇 讗诪专 专讗讛 砖讻讜诇谉 谞转注讘专讜 讻讜'. 讜讛讱 专讗讬讬讛 讘谞讘讜讗讛 拽讗诪专 讜爪"诇 讚拽讘诇讛 讛讬讛 讘讬讚讜 讚谞转注讘专讜 讗诪谉 讘讗讬住讜专 转砖诪讬砖 讛诪讟讛 砖讛讜讗 讘诇讗讜 讘讬讜讛"讻 讜诇讗 拽讗诪专 讘讗讬住讜专 讗讞专 讛讞诪讜专 讻讙讜谉 讘讗讬住讜专 谞讚讛 讜讻讬讜爪讗 讘讜 讜专"讬 砖讗诪专 专讗讛 砖诇讗 讛讬转讛 讘讛谉 诇讞诇讜讞讬转 讻讜' 讙诐 讝讛 专讗讬讬讛 讘谞讘讜讗讛 拽讗诪专 讜讻讚诪住讬拽 注讚 住讜祝 讻诇 讛讚讜专讜转 讜讻诪"讚 诇注讬诇 诪谞讜注专讬诐 诪谉 讛诪爪讜转:





讞讻诪转 砖诇诪讛

讙诪专讗 讘讝诪谉 砖讚注转谉 拽爪讛 注诇讬讛谉 讛讬讛 谞诪讞拽 讛讬讛:





专砖"砖

讙诪专讗 专' 讬讗砖讬讛 住讘专 诪讬 讻转讬讘 讜诇讗 讬注讘讚. 讻爪"诇. 讜讘专砖"讬 爪"诇 讗讘诇 讛砖转讗 讚讻转讬讘 讗砖专 诇讗 讬注讘讚 讻讜'. 讜讘诪讛专砖"讗 讛讚讘专讬诐 诪讙讜诪讙诪讬谉:



砖诐 讜讬拽专讗 砖诪讛 诇讜讝 讛讜讗 砖诪讛 讻讜'. 讻爪"诇:



砖诐 砖讗讬诇诪诇讬 诇讬讜讜讛讜 讗谞砖讬 讬专讬讞讜. 讻爪"诇 讘讬讜"讚 讘住讜祝:



专砖"讬 讚"讛 注讚 注讬讘讜专讛 砖诇 注讬专. 讜讛讜讗 讘讘讬转 讛讞讬爪讜谉 讻讜'. 注讬讬谉 诪砖"讻 讘谞讚专讬诐 (谞讜 讘):





讘谉 讬讛讜讬讚注

讛执讬讗 诇讜旨讝 砖讈侄爪旨讜止讘职注执讬谉 讘旨指讛旨 转旨职讻值诇侄转 (砖讜驻讟讬诐 讗, 讻讜). 谞专讗讛 讗祝 注诇 讙讘 讚爪讘注 讛转讻诇转 讛讜讗 诪讚诐 讛讞诇讝讜谉 砖讬讜爪讗 讘讞诇拽讜 砖诇 讝讘讜诇讜谉 注诐 讻诇 讝讛 讛爪讘注 砖诇讜 谞拽诇讟 讬驻讛 讘讗讜讬专讛 砖诇 诇讜讝 讬讜转专 诪讗诐 讬爪讘注讜 讘讗讜讬专 诪拽讜诐 讗讞专 讜诇讻谉 讛讬讜 讛讜诇讻讬谉 诇诇讜讝 讜爪讜讘注讬谉 砖诐 讛转讻诇转. 讗讱 拽砖讛 诪讛 砖讬讬讻讜转 讬砖 诇砖讘讞 讝讛 砖讗讜讬专讛 讟讜讘 诇爪讘注 讛转讻诇转 注诐 讛谞讱 砖讘讞讬诐 讚谞拽讬讟 注诇讛 讛谞讬爪讜诇讛 诪讞专讘 住谞讞专讬讘 讜讞专讘 谞讘讜讻讚谞爪专 讜讞专讘 诪诇讗讱 讛诪讜转?
讜谞专讗讛 诇讬 讘住"讚 讻诪驻讜专砖 讘讚讘专讬 专讘讬谞讜 讛讗专"讬 讝"诇 讘砖注专 诪讗诪专讬 专砖讘"讬 讚讙讜讜谉 讛转讻诇转 讚讜讞讛 讛住转讻诇讜转 讜专讗讬讛 砖诇 讛拽诇讬驻讜转 讜讛讞讬爪讜谞讬诐 讜诇讻讱 讻讗砖专 诪讟诇讟诇讬谉 讘谞讬 拽讛转 讗转 讛讗专讜谉 讜砖诇讞谉 讜诪谞讜专讛 讜诪讝讘讞 讛讝讛讘 讘诪讚讘专 诪诪拽讜诐 诇诪拽讜诐 驻讜专砖讬诐 注诇讬讛诐 转讞诇讛 讘讙讚 转讻诇转 诪诇诪注诇讛 讜讛讟注诐 讻讬 讛讞讬爪讜谞讬诐 专讜爪讬诐 诇讛住转讻诇 讘拽讜讚砖 讜诇讛转讗讞讝 砖诐 讜讻讚 讝诪讬谉 诇注谞讬讬讛讜 讙讜讜谉 转讻诇转 讗讬谉 砖讜诇讟讬谉 诇讛转讗讞讝 讘诪拽讜诐 讛拽讜讚砖 讬注讜讬谉 砖诐.
谞诪爪讗 讙讜讜谉 讛转讻诇转 讚讜讞讛 讛拽诇讬驻讜转 讜讛讞讬爪讜谞讬诐 砖讛诐 讗讜讬讘讬诐 砖诇诪注诇讛 讜诇讻谉 谞拽讬讟 砖讘讞 讝讛 砖诇 诇讜讝 砖谞拽诇讟 讘讗讜讬专讛 讛讬讟讘 爪讘注 讛转讻诇转 砖讚讜讞讛 讗讜讬讘讬诐 砖诇 诪注诇讛 注诐 讛谞讱 砖讘讞讬诐 讚谞讚讞讜 诪诪谞讛 讗讜讬讘讬诐 砖诇 诪讟讛 砖讛诐 住谞讞专讬讘 讜谞讘讜讻讚谞爪专 砖讛诐 讗讜讬讘讬诐 转讞转讜谞讬诐 讜注诐 诪诇讗讱 讛诪讜转 砖讛讜讗 讗讜讬讘 谞驻砖讬讬 讜专讜讞谞讬.



讻旨职谞址注植谞执讬, 讘旨执砖讉职讻址专 砖讈侄讛侄专职讗指讛 诇指讛侄诐 讘旨职讗侄爪职讘旨址注, 讙旨指专址诐 讛址爪旨指诇指讛 诇讜止 讜旨诇职讝址专职注讜止 注址讚 住讜止祝 讻旨指诇 讛址讚旨讜止专讜止转. 谞专讗讛 讜讚讗讬 讚讗讬谉 讛讻讜谞讛 砖讘砖讻专 诇讜讬讛 砖注砖讛 讙专诐 住讙讜诇讛 讝讜 讘讗讜转讜 诪拽讜诐 砖诇讗 讬砖诇讜讟 讘讜 讗讜讬讘 讛谞驻砖讬讬 讜讙诐 讗讜讬讘 讛讙讜驻谞讬讬, 讗诇讗 讛注谞讬谉 讛讜讗 讻讬 讗讜转讜 诪拽讜诐 砖谞讘谞讬转 讘讜 讛注讬专 讛谞拽专讗转 诇讜讝 讝讻讛 讘讻讞 讝讛 诪讘专讬讗转 讛注讜诇诐 砖专爪讛 讛拽讚讜砖 讘专讜讱 讛讜讗 诇讘专讗 讘讝讛 讛注讜诇诐 讛转讞转讜谉 诪拽讜诐 砖讬讛讬讛 讚讜讙诪讛 诇诪讚讜专 讛拽讚讜砖讛 砖诇诪注诇讛 砖讗讬谉 谞讻谞住 讘讜 拽诇讬驻讛 讜讻讞 讞讬爪讜谞讬 讜讻谉 讬讛讬讛 讛诪拽讜诐 讛讝讛 诇诪讟讛 砖诇讗 讬讻谞住 讘讜 讗讜讬讘 讙砖诪讬 讜讗讜讬讘 谞驻砖讬讬.
讜讝讛 讛讻讞 讝讻转讛 讘讜 讗讜转讛 拽专拽注 诪讘专讬讗转 讛注讜诇诐 讜注诇 讻谉 讻诇 诪讬 砖讬讘谞讛 注讬专 讘讗讜转讛 拽专拽注 转讛讬讛 讛注讬专 诪讜爪诇转 诪讻诇 讗讜讬讘 讛谉 讗讜讬讘 谞驻砖讬讬 砖讛讜讗 诪诇讗讱 讛诪讜转 讜讛谉 讗讜讬讘 讙讜驻谞讬讬 讻诪讜 住谞讞专讬讘 讜讻讬讜爪讗 讘讜 讗讱 讗讜转讜 讗讚诐 讘砖讻专 诇讜讬讛 砖讛讬讛 诇讜 讝讻讛 砖讛讜讗 讬讘谞讛 讗转 讛注讬专 讘讗讜转讛 拽专拽注 讜讗诐 诇讗 讛讬讛 诇讜 砖讻专 讝讛 讛讬讛 讝讜讻讛 讘讝讛 讗讚诐 讗讞专 讗讜 诇讗 讛讬讛 讝讜讻讛 砖讜诐 讗讚诐 诇讻讜讬谉 讛讚讘专 诇讘谞讜转 注讬专 诪讜砖讘 讘讗讜转讛 拽专拽注.
讜谞专讗讛 诇讬 诇讻讱 谞拽专讗转 诇讜旨讝 (讘专讗砖讬转 讻讞, 讬讟) 讚讗讜转讬讜转 诇讜讝 讘诪讬诇讜讗诐 讻讝讛 诇诪志讚 讜志讜 讝讬志谉 讛谞讛 讗讜转讬讜转 讛诪诇讜讬 讛诐 讗讜转讬讜转 '讚诪讬讜谉' 诇专诪讜讝 诪拽讜诐 讝讛 讛讜讗 讚诪讬讜谉 诇诪讚讜专 讛拽讚讜砖讛 砖诇诪注诇讛.
讜讻讬讜爪讗 讘讝讛 讗转讛 诪讜爪讗 讘驻专注讛 讚讗诪专讜 专讘讜转讬谞讜 讝"诇 讘砖讻专 讗专讘注 驻住讬注讜转 砖诇讜讛 诇讗讘专讛诐 讗讘讬谞讜 谞砖转注讘讚讜 讬砖专讗诇 砖诐 讗专讘注 砖谞讛 讚讗讬谉 讛讻讜谞讛 砖讛诇讜讬讛 讙专诪讛 讙讝专转 讛砖注讘讜讚 讗诇讗 讙讝专转 讛砖注讘讜讚 讛讬转讛 讙讝讜专讛 诪讟注诐 讛讬讚讜注 讜专拽 诇讗 谞讙讝专讛 讘讗专抓 诪爪专讬诐 讗诇讗 讗诪专 诇讜 讘职旨讗侄专侄抓 诇止讗 诇指讛侄诐 (讘专讗砖讬转 讟讜, 讬讙) 讜注诇 讬讚讬 砖讻专 讛诇讜讬讛 讝讻讛 驻专注讛 砖转讛讬讛 讘讗专爪讜 讜谞讞砖讘讜 讛砖谞讬诐 讻驻讜诇讬诐 诪驻谞讬 砖讛讬讜 诪砖注讘讚讬诐 讗讜转诐 讙诐 讘诇讬诇讜转 讗讜 拽讜砖讬 讛砖注讘讜讚 讛砖诇讬诐 讛诪谞讬谉.
讜谞专讗讛 讚讗讜转讜 讻谞注谞讬 讙讚诇 砖讻专讜 讻讬 住讬讻谉 注爪诪讜 讘讛爪诇讛 讝讜 砖讛爪讬诇 讗转 讬砖专讗诇 砖讗诐 讛讬讜 诪专讙讬砖讬诐 讘讜 讗谞砖讬 讛注讬专 讛讬讜 讛讜专讙讬诐 讗讜转讜.



讛指讬指讛 诪职讛址诇旨值讱职 讘旨址讚旨侄专侄讱职, 讜职讗值讬谉 诇讜止 诇职讜指讬指讛, 讬址注植住止拽 讘旨址转旨讜止专指讛, 砖讈侄谞旨侄讗直诪址专 "讻旨执讬 诇执讜职讬址转 讞值谉 讛值诐 诇职专止讗砖讈侄讱指, 讜址注植谞指拽执讬诐 诇职讙址专职讙旨职专止转侄讬讱指" (诪砖诇讬 讗, 讟). 谞专讗讛 诇讬 讘住"讚 讚讘专讬 转讜专讛 诪讻讜谞讬诐 讘砖诐 讚讚讬诐 讚讻转讬讘 讚址旨讚侄旨讬讛指 讬职专址讜只旨讱指 讘职讻指诇 注值转 (诪砖诇讬 讛, 讬讟) 讜讛讟注诐 驻专砖转讬 讘住"讚 讻讬 讬砖 讘转讜专讛 讞' 讚专讙讬谉 砖讛诐 讗专讘注 讜讗专讘注 讚讘专 讜讛讜驻讻讜 砖讛诐 讟讛讜专 讜讟诪讗, 讗住讜专 讜诪讜转专, 讞讬讬讘 讜讝讻讗讬, 驻住讜诇 讜讻砖专, 讜讚讚讬诐 [58] 注讜诇讬诐 诪住驻专 讞谉 [58] 讜诇讻谉 讻转讬讘 讗址讬侄旨诇侄转 讗植讛指讘执讬诐 讜职讬址注植诇址转 讞值谉, 讜讛讛讜诇讱 讘讚专讱 讜讗讬谉 诇讜 诇讜讬讛 砖讗讬谉 诇讜 讘谞讬 讗讚诐 诇讛转诇讜讜转 注诪讜 讗诇讗 讛讜诇讱 诇讘讚讜 讗讝 讬注住讜拽 讘转讜专讛 讜诪讚讘专讬 转讜专讛 谞讘专讗 诪诇讗讻讬诐 讜讛诐 讬讛讬讜 诪讞谞讛 诇讬诇讱 注诪讜 诇砖讜诪专讜.
讜讻诪讜 砖谞讗诪专 讜职讬址注植拽止讘 讛指诇址讱职 诇职讚址专职讻旨讜止 (讘专讗砖讬转 诇讘, 讘) 驻讬专讜砖 砖注住拽 讘转讜专讛 讘讛讬诇讜讻讜 讜讛转讜专讛 讛讬讗 砖讜专砖讜 讻讬讚讜注 讜诇讝讛 讗诪专 诇职讚址专职讻旨讜止 注诇 讚专讱 砖驻讬专砖 专讘讬谞讜 讛专诪"讞 讝"诇 讘驻住讜拽 诇侄讱职 诇职讱指 (讘专讗砖讬转 讬讘, 讗) 专讜爪讛 诇讜诪专 诇砖专砖讱 讜诪讗讞专 砖注住拽 讘转讜专讛 谞讘专讗 诪谉 讛转讜专讛 诪诇讗讻讬诐 讜诇讻谉 讜址讬执旨驻职讙职旨注讜旨 讘讜止 诪址诇职讗植讻值讬 讗直诇止拽执讬诐 砖谞讘专讗讜 诪注住拽 讛转讜专讛 砖诇讜 砖讛讬转讛 讙讘讜讛讛 诪讗讚 注讚 砖讛诪诇讗讻讬诐 讛谞讘专讗讬诐 诪诪谞讛 讬拽专讗讜 诪诇讗讻讬 讗诇拽讬诐 讜讬讗诪专 诪址讞植谞值讛 讗直诇止拽执讬诐 讝侄讛 讚讗诇讜 讘讗讜 讗诇讬 讘住讜讙 诪讞谞讛 诇砖诪讜专 讗讜转讬 讻讚专讱 讛诪讞谞讛 讛砖讜诪专讬诐 讗转 诪诇讻诐.
讜讛注谞讬谉 讛讜讗 讻讬 讚讘专讬 转讜专讛 讛诐 讞谉 讻讗砖专 讘讬讗专谞讜 讜讛注讜住拽 讘讛诐 讛讜讗 讗讚诐 [45] 砖诪住驻专讜 诪"讛 讻讬 专拽 诇注讜住拽 讘转讜专讛 谞讬转谉 砖诐 讝讛 讚讗讚诐 讜讻诪讜 砖讗诪专讜 专讘讜转谞讜 讝"诇 (讬讘诪讜转 住讗.) 注诇 驻住讜拽 讗指讚指诐 讗址转侄旨诐 (讬讞讝拽讗诇 诇讚, 诇讗) 讜谞诪爪讗 注转讛 讘注住拽讜 讘转讜专讛 讬砖 讗爪诇讜 爪讬专讜祝 诪址讞植谞值讛 砖讛讜讗 '讞谉 诪讛' 讜诇讻谉 讬注拽讘 讗讘讬谞讜 注"讛 砖讬砖 诇讜 讝讻讬讛 讘砖诐 讗讚诐 讬讜转专 讻讬 讛讬讛 砖讜驻专讬讛 讚讗讚诐 讛专讗砖讜谉 (讘讘讗 讘转专讗 谞讞.) 讜讘注住拽讜 讘转讜专讛 砖驻讙注讜 讘讜 诪诇讗讻讬诐 讗诪专 诪址讞植谞值讛 讗直诇止拽执讬诐 讝侄讛, 诪址讞植谞值讛 讚讬讬拽讗 砖讛讜讗 爪讬专讜祝 讞谉 讜诪讛.
讜讝讛讜 砖讗诪专 讛讛讜诇讱 讘讚专讱 讬讞讬讚讬 讜讗讬谉 诇讜 诇讜讬讛, 讗诐 讬专爪讛 砖讬讛讬讛 诇讜 诪讞谞讛 诇砖讜诪专讜, 讬注住讜拽 讘转讜专讛 砖谞讗诪专 讻旨执讬 诇执讜职讬址转 '讞值谉' 讛值诐 诇职专止讗砖讈侄讱指 讻诇讜诪专 讬转诇讜讛 讗诇讬讱 讞值谉 砖讛诐 讚讘专讬 转讜专讛 注诐 讗讜转讬讜转 讛值诐 砖讛讜讗 诪住驻专 讗讚诐 [45] 讛谞讬转谉 诇诇讜诪讚讬 转讜专讛 讜讬讛讬讛 讗爪诇讱 爪讬专讜祝 诪址讞植谞值讛 砖讗讝 讬讛讬讛 诇讱 诪讞谞讛 诇砖诪专讱 讘讚专讱 讜诇讻谉 讗诪专 注诇 讛转讜专讛 '讗址讬侄旨诇侄转 讗植讛指讘执讬诐 讜职讬址注植诇址转 讞值谉' 讚诪注诇讛 讗讜转讱 讗转讛 讛讗讚诐 砖诪住驻专讱 '诪讛' 诇讗讜转讬讜转 '讞谉' 诇讛爪讟专祝 讬讞讚.



讘旨执砖讈职讘执讬诇 讗址专职讘旨址注 讗址诪旨讜止转 砖讈侄诇旨执讜旨指讛讜旨 驻旨址专职注止讛 诇职讗址讘职专指讛指诐, 谞执砖讈职转旨址注职讘旨值讚 讘旨职讘指谞指讬讜 讗址专职讘旨址注 诪值讗讜止转 砖讈指谞指讛 (讘专讗砖讬转 讬讘, 讻). 谞专讗讛 '讗诪讛' 讘讛驻讜讱 讗转讜讜谉 '诪讗讛' 讜诇讻谉 讻谞讙讚 讗专讘注 讗诪讜转 讝讻讛 讘砖注讘讜讚 讗专讘注 诪讗讜转 讜讻讘专 讘讬讗专转讬 诇注讬诇 讚注讬拽专 讛讙讝专讛 砖诇 砖注讘讜讚 讗专讘注 砖谞讛 讛讬转讛 讘砖讘讬诇 讟注诐 讬讚讜注 讗讱 讛讬讛 讗驻砖专 诇拽讬讬诐 讝讛 讗爪诇 诪诇讱 讗讞专 讜讝讻讛 驻专注讛 砖讬讛讬讛 讛砖注讘讜讚 讘讗专爪讜 讘砖讘讬诇 砖讻专 诇讜讬讛 讜讙诐 讝讛 讛讬讛 诇讟讜讘转 讬砖专讗诇 砖讗诐 讛讬讛 讛砖注讘讜讚 讗爪诇 诪诇讱 讗讞专 诇讗 讛讬讛 讝讚讜谉 诇讘讜 诪砖讬讗讜 诇注砖讜转 拽讜砖讬 讛砖注讘讜讚 砖注砖讛 驻专注讛 讜诇砖注讘讚诐 讙诐 讘诇讬诇讜转 讜讗讝 讛讬讛 爪专讬讱 诇讛砖诇讬诐 讗专讘注 砖谞讛 砖诇诪讬诐 讗讱 注转讛 砖讝讻讛 驻专注讛 诇讛讬讜转 砖注讘讜讚 讗专讘注 砖谞讛 讗驻讬诇讜 讛专讜讬讞讜 讬砖专讗诇 诇爪讗转 讘讞爪讬 讛讝诪谉 讻讬 讛讬讛 拽砖讛 讜专注 讘讬讜转专 砖注砖讛 拽讜砖讬 讛砖注讘讜讚 讘讬讜转专 讜讗讝 拽讜砖讬 讛砖注讘讜讚 讛砖诇讬诐 讛诪谞讬谉 讜讙诐 讛诇讬诇讜转 讛砖诇讬诪讜 讛诪谞讬谉.



转旨指谞讜旨 专址讘旨指谞址谉 讛指专址讘 诇职转址诇职诪执讬讚 注址讚 注执讬讘旨讜旨专指讛旨 砖讈侄诇 注执讬专. 讚讛讬讬谞讜 砖讘注讬诐 讗诪讛. 谞专讗讛 诇讬 讻谞讙讚 诪注诇转 讛转讜专讛 砖谞讚专砖转 讘砖讘注讬诐 驻谞讬诐 讜谞拽专讗讛 讘砖讘注讬诐 砖诪讜转. 讜讗诪专 讞指讘值专 诇职讞指讘值专 注址讚 转旨职讞讜旨诐 砖讈址讘旨指转 砖讛讜讗 讗诇驻讬诐 讗诪讛 讻谞讙讚 砖谞讬 讗诇驻讬诐 转讜专讛 讜讙诐 讻谞讙讚 诪讛 砖谞讘专讗讛 讗诇驻讬诐 砖谞讛 拽讜讚诐 讘专讬讗转 讛注讜诇诐. 讜职转址诇职诪执讬讚 诇职讛指专址讘 驻旨址专职住指讛 砖讛讬讗 讗专讘注讛 诪讬诇讬谉 讻谞讙讚 讗专讘注讛 讞诇拽讬诐 砖诇 讛转讜专讛 砖讛诐 驻专讚"住 [驻砖讟 专诪讝 讚专砖 住讜讚].



讻旨指诇 砖讈侄讗值讬谞讜止 诪职诇址讜旨侄讛 讜职诪执转职诇址讜旨侄讛 讻旨职讗执讬诇旨讜旨 砖讈讜止驻值讱职 讚旨指诪执讬诐, 砖讈侄讗执讬诇职诪指诇值讬 诇执讬讜旨讜旨讛讜旨 讗址谞职砖讈值讬 讬职专执讬讞讜止 诇侄讗直诇执讬砖讈指注 诇止讗 讙旨值讬专指讛 讚旨讜旨讘旨执讬诐 诇址转旨执讬谞讜止拽讜止转 (诪诇讻讬诐 讘 讘, 讻讙). 驻讬专讜砖 砖讗讬谞讜 诪转诇讜讜讛 讛讬讬谞讜 砖讗讬谞讜 专讜爪讛 砖讬讛讬讜 讘谞讬 讗讚诐 诪诇讜讜讬诐 讗讜转讜 砖讙讜注专 讘讛诐 讜诪讞讝讬专诐 讜诇讻谉 谞讜讛讙讬诐 砖讗讬谉 讛诪转诇讜讛 讗讜诪专 诇讛诪诇讜讜讬诐 砖讬讞讝专讜 讗诇讗 注讚 砖讬讞讝专讜 诪讗诇讬讛谉 讜讛谞讛 诪谉 讗诇讬砖注 讛谞讘讬讗 注"讛 诇讗 讙诪专讬谞谉 讗诇讗 注诇 讗讬谞讜 诪诇讜讛 讗讱 诪诪讬诇讗 讙诪专讬谞谉 诇讗讬谞讜 诪转诇讜讜讛 讚讞讚 讟注诪讗 讗讬转 诇讛讜.
讜诪讛 砖讗诪专 讗执讬诇职诪指诇值讬 诇执讬讜旨讜旨讛讜旨 讗址谞职砖讈值讬 讬职专执讬讞讜止 诇侄讗直诇执讬砖讈指注 诇止讗 讙旨值讬专指讛 讚旨讜旨讘旨执讬诐 诇址转旨执讬谞讜止拽讜止转, 讛讻讜谞讛 讻讬 讗讜转诐 讛讬诇讚讬诐 讗砖专 讝诇讝诇讜 讘讜 讗诐 讛讬讜 专讜讗讬谉 讗谞砖讬诐 讙讚讜诇讬诐 诪诇讜讬诐 讗讜转讜 讛讬讜 讬专讗讬诐 诇讚讘专 讚讘专讬诐 砖诇 讝诇讝讜诇 讻谞讙讚讜 讜讗讝 诪诪讬诇讗 诇讗 讛讬讛 诪讙专讛 讘讛诐 讛讚讜讘讬诐.



"讜址讬旨止讗诪职专讜旨 诇讜止 注植诇值讛 拽值专值讞址 注植诇值讛 拽值专值讞址" 讗指诪职专讜旨 诇讜止: 注植诇值讛 砖讈侄讛执拽职专址讞职转旨指 注指诇值讬谞讜旨 讗侄转 讛址诪旨指拽讜止诐 (诪诇讻讬诐 讘 讘, 讻讙). 讛谞讛 专讘讬谞讜 讛讗专"讬 讝"诇 讘砖注专 讛讙诇讙讜诇讬诐 讛拽讚诪讛 诇"讘 讗诪专 讻讬 讗诇讬砖注 讛谞讘讬讗 注"讛 讛讜讗 诪砖讜专砖 讞谞讜讱 讛谞拽专讗 诪讟"讟 砖讛讜讗 诪爪讚 谞砖诪讛 讚讗爪讬诇讜转 讗讱 砖讜专砖 谞砖诪转讜 讬砖 讘讛 讙诐 讻谉 讞诇拽 讜讗讞讬讝讛 诪谉 拽止专址讞 砖讛讜讗 诪砖讜专砖 拽讬谉 讜讝讛 住讜讚 诪讛 砖爪讞拽讜 讘讜 讛讬诇讚讬诐 讜讗诪专讜 诇讜 '注植诇值讛 拽止专址讞 注植诇值讛 拽止专址讞' 讜讛注谞讬谉 讛讜讗 讻讬 拽专讞 讘谉 讬爪讛专 讛讜讗 专讜讞讜 砖诇 拽讬谉 诪爪讚 讛专注 讜诇讻谉 讬专讚 讞讬讬诐 砖讗讜诇讛 (讘诪讚讘专 讟讝, 诇讙) 讜讗诪专讜 诇讜 讛讬诇讚讬诐 诇讘讬讬砖讜 讜诇讙专砖讜 讻讬 讛谞讛 拽专讞 讬专讚 砖讗讜诇讛 讜爪专讬讱 诇注诇讜转 讜讗转讛 谞诪砖讱 诪砖专砖 拽专讞 讜讗讬讱 讗转讛 专讜爪讛 诇注诇讜转! 注讚 讻讗谉 诇砖讜谞讜.
讜诇讬 讗谞讬 注讘讚讗 谞专讗讛 讛讻讜谞讛 讻讱 讻讬讜谉 砖讗转讛 诪砖专砖 拽专讞 诇诪讛 讗转讛 注讜诇讛 诇讘讚讱? 注诇讛 讗转 拽专讞 讙诐 讻谉 讻讚讬 砖讬注诇讛 讙诐 注讜砖专讜 注诪讜 讜谞转驻专谞住 讗谞讞谞讜 诪注讜砖专讜 砖诇 拽专讞, 讬注谉 讻讬 讗转讛 讛拽专讞转 注诇讬谞讜 讗转 讛诪拽讜诐 砖诇讗 谞砖讗专 诇讛诐 驻专谞住讛 诇讛转驻专谞住 讜注诇讛 拽专讞 讛专讗砖讜谉 注诇 拽专讞 讜注诇讛 拽专讞 讛砖谞讬 注诇 讛诪诪讜谉 砖诇讜 砖讛讬讛 讞讘讬讘 注诇讬讜 讻谞驻砖讜 讜讚讜拽.
讜注讜讚 讻转讘 砖诐 专讘讬谞讜 讝"诇 讛谞讛 拽专讞 讘谉 讬爪讛专 讙诇讞讜 诪砖讛 专讘讬谞讜 注"讛 讜讛讬讛 拽专讞 讘砖注专讜转讬讜 讻谞讜讚注 讜诇讻谉 讙诐 讗诇讬砖注 讛讬讛 拽专讞 讘砖注专讜转讬讜 讻诪讜讛讜 讻讬 砖专砖 谞砖诪转讜 讬砖 讘讛 讞诇拽 讜讗讞讬讝讛 诪谉 拽专讞 讜讝讛 讙专诐 砖谞转注讘专讜 讘讜 讗讞专 讻讱 谞驻砖 谞讚讘 讜讗讘讬讛讜讗 砖讙诐 讛诐 诪砖专砖 谞砖诪转 拽专讞 讙诐 讻诪讜 砖诪砖讛 专讘讬谞讜 注"讛 讛讝讻讬专 砖诐 讘谉 诪"讘 讜讛专讙 讗转 讛诪爪专讬 (砖诪讜转 讘, 讬讘) 砖讛讜讗 谞驻砖 拽讬谉 诪爪讚 讛专注 讻谉 讗诇讬砖注 讛谞讘讬讗 注"讛 讛讝讻讬专 砖诐 讘谉 诪"讘 讜讛专讙 诪"讘 讬诇讚讬诐 讗诇讜 讻谞讝讻专 讘讝讜讛专, 注讚 讻讗谉 诇砖讜谞讜.
讜讻诪讛 诪讬诇讬 讚诪注诇讬讜转讗 讗谞讞谞讜 诇诪讬讚讬谉 诪讚讘专讬 专讘讬谞讜 讗诇讛! 讜讛讜讗 讻讬 讘讝讛 诪讜讘谉 注谞讬谉 讛讻驻诇 砖诇 '注植诇值讛 拽值专值讞址' 砖驻讬专砖 专砖"讬 注诇讛 拽专讞 讛专讗砖讜谉 注诇 砖讛讬讛 拽专讞 讜注诇讛 拽专讞 讛砖谞讬 讛讜讗 专讜爪讛 诇讜诪专 砖讛拽专讞转 注诇讬谞讜 讗转 诪拽讜诐 讚讘讗诪转 讬砖 诇讛拽砖讜转 诪讛 砖讬讬讻讜转 讜住诪讬讻讜转 讬砖 诇讝讛 注诐 讝讛? 讜讻驻讬 讚讘专讬 专讘讬谞讜 讝"诇 讛谞讝讻专 诪讜讘谉 讛讬讟讘 讛砖讬讬讻讜转 砖讬砖 诇讝讛 注诐 讝讛 讚讬讚讜注 砖讛砖注专讜转 专讜诪讝讬诐 诇讻讜讞讜转 讛讚讬谞讬谉 讜诇讻谉 讛讗讬砖 讛诪讙诇讞 爪专讬讱 诇讻讜讬谉 讘注转 讛讙讬诇讜讞 诇讛注讘讬专 诪诪谞讜 讻讜讞讜转 讛讚讬谞讬谉 讜讻谞讝讻专 讘讚讘专讬 专讘讬谞讜 讛讗专"讬 讝"诇, 讜讬讚讜注 讚讛诪讬诐 讛诐 住讜讚 讛讞住讚 讗讱 讗讜转诐 讛诪讬诐 砖讛讬讜 讘讬专讬讞讜 砖讛讬讜 诪讬诐 专注讬诐 讛诐 诪爪讚 讛讚讬谉 讜讗诇讬砖注 讛谞讘讬讗 注"讛 专讬驻讗 讗讜转诐 讘诪诇讞 [78脳3=26] 砖讛讜讗 诪住驻专 砖诇砖讛 讛讜讬讜志转 讜讘讝讛 谞注砖讜 讞住讚讬诐 讜专诪讝讜 诇讜 讘讚讘专讬诐 讗诇讜 砖讛讜讗 讛讬讛 诇讜 讻讞 讘讚讘专 讛讝讛 诪驻谞讬 砖讛讜讗 拽专讞 讜讗讬谉 讘讜 讗讞讬讝转 讛讚讬谞讬谉 讜诇讻谉 讛讬讛 讬讻讜诇 诇讚讞讜转 讻讜讞讜转 讛讚讬谞讬谉 诪谉 讛诪讬诐 砖诇 讬专讬讞讜 砖讛讬讜 专注讬诐 讜注砖讗诐 讞住讚讬诐 讜诇讝讛 转诇讬 讛讗 讘讛讗 注诇讛 拽专讞 砖讗转讛 拽专讞 讜讗讬谉 讘讱 讗讞讬讝转 讛讚讬谞讬谉 讜诇讻谉 注诇讛 拽专讞 砖讛拽专讞转 注诇讬谞讜 讗转 讛诪拽讜诐 讘诪讛 砖专驻讗转 讗转 讛诪讬诐 讜注砖讬转 讗讜转诐 讞住讚讬诐.
讜讚注 讚讗祝 注诇 讙讘 讚讛诐 讛讬讜 注诪讬 讗专爪讜转 讜讗讬谉 讘讛诐 讚注转 诇讛砖讬讙 讚讘专讬诐 讗诇讜 讛谞讛 讛拽诇讬驻讛 讗砖专 谞转诇讘砖讛 讘讛诐 诇讛讞讟讬讗诐 讘讝讛 讛讬讗 砖诪讛 讘驻讬讛诐 讚讘专讬诐 讗诇讜 讜讚讘专讜 讜诇讗 讬讚注讜 诪讛 诪讚讘专讬诐.
讜讛谞讛 诇驻讬 讚讘专讬 专讘讬谞讜 讝诇讛"讛 讚讗诇讬砖注 讛谞讘讬讗 注"讛 讛讝讻讬专 砖诐 讘谉 诪"讘 讻讗砖专 注砖讛 诪砖讛 专讘讬谞讜 注"讛 讜诇讻谉 讛专讙 诪"讘 讬诇讚讬诐 谞专讗讛 诇专诪讜讝 讝讛 讘诪讛 砖谞讗诪专 讜址讬执旨驻侄谉 讗址讞植专指讬讜 讜址讬执旨专职讗值诐 讜址讬职拽址诇职诇值诐 讘职旨砖值讈诐 讛殖' (诪诇讻讬诐 讘' 讘, 讻讚) 讜讛讬讬谞讜 讻讬 讗诇讬砖注 砖诪讜 '讬砖注 讗志诇' 讜讗讞专 讗讜转讬讜转 讗志诇 讬砖 诪志讘 讜诇讝讛 讗诪专 讜址讬执旨驻侄谉 '讗址讞植专指讬讜' 讚讬讬拽讗 讜址讬执旨专职讗值诐.



专指讗指讛 砖讈侄谞执转职注址讘旨职专指讛 讘旨指讛侄谉 讗执诪旨指谉 讘旨职讬讜止诐 讛址讻旨执讬驻旨讜旨专执讬诐 (诪诇讻讬诐 讘 讘, 讻讚). 谞专讗讛 诇讬 讘住"讚 讚专讬砖 转讬讘转 讜址讬执旨专职讗值诐 '讜职讬址专职讗 讗值诐' 讚讗讜转 讗' 诪转讞讘专 诇砖转讬 转讬讘讜转 砖专讗讛 讗值诐 砖诇讛诐 讞讟讗讛 讘诐 讘讬讜诐 讛讻讬驻讜专讬诐 砖讛讜讗 讘住讜讚 讛讘讬谞讛 讛谞拽专讗转 讗值诐.
讜诪讗谉 讚讗诪专 讘旨职诇讜止专执讬转 专指讗指讛 诇指讛侄谉 讻旨指讗侄诪讜止专执讬旨执讬诐 谞专讗讛 诇讬 讘住"讚 谞专诪讝 讝讛 讙诐 讻谉 讘转讬讘转 讜址讬执旨专职讗值诐 砖讛讜讗 讘讛驻讜讱 讗转讜讜谉 讗直诪讜止专执讬 砖专讗讛 讘诇讜专讬转 砖讛诐 讚专讻讬 讛讗诪讜专讬. 讜讘讝讛 谞讬讞讗 诪讛 砖讛讜爪专讱 诇驻专砖 讘讚讘专讬讜 '讻讗诪讜专讬讬诐' 讻讚讬 诇注讜专专 讗讜转谞讜 讘专诪讝 讝讛 砖诇 讜址讬执旨专职讗值诐 砖讛讜讗 讗讜转讬讜转 讗直诪讜止专执讬.
讜诪讗谉 讚讗诪专 砖专讗讛 讗值讬谉 讘旨指讛侄诐 诇址讞职诇讜旨讞执讬转 诪执爪职讜指讛 讙诐 讻谉 诪驻讬拽 诇讛 诪谉 转讬讘转 讜址讬执旨专职讗值诐 讚讛专砖注 讛住讟专讗 讗讞专讗 诪拽驻转 讗讜转讜 诪讻诇 爪讚讚讬讜 讻讚讜讙诪转 诪诐 住转讜诪讛 讜专拽 讻砖讬注砖讛 讗讬讝讛 诪爪讜讛 驻讜专抓 讘讛 驻专爪讛 拽讟谞讛 讻驻专爪讛 砖诇 诪"诐 驻转讜讞讛 砖讘讝讛 转讛讬讛 诪"诐 讛住转讜诪讛 讻诪讜 诪"诐 驻转讜讞讛 讗讱 讗诇讜 专讗讛 讗讬谉 讘讛诐 诇讞诇讜讞讬转 诪爪讜讛 讘砖讜诐 讝诪谉 讛住讟专讗 讗讞专讗 诪拽驻转 讗讜转诐 转诪讬讚 讻讚诪讬讜谉 诪"诐 住转讜诪讛 讜诇讗 讬讝讚诪谉 砖转讛讬讛 诇驻注诪讬诐 讻诪讜 诪"诐 驻转讜讞讛. 讜讝讛 谞专诪讝 讘转讬讘转 讜址讬执旨专职讗值诐 砖讛讜讗 '讜讬专讗 诪诐' 讚讗讜转 砖诇 讜讬专讗诐 讛讬讗 住转讜诪讛.
讜诪讗谉 讚讗诪专 诇止讗 讘旨指诐 讜职诇止讗 讘旨职讝址专职注指诐 诪驻讬拽 诇讛 诪谉 转讬讘转 '讗址讞植专指讬讜' 讚讗讞讜专讬 讗讜转讬讜转 讗诇讬砖注 讬砖 讗讜转 讻' 讜讗讜转 讟' 讜讗讜转 专' 讜讗讜转 住' 讻讬 讗讞讜专讬 讗讜转 讗' 诇讗 讬砖 讗讜转 讜讗诐 转讞讘专 讻"祝 讜住诪"讱 诇注砖讜转诐 讗讜转 讗讞讚 讬讛讬讛 诪讛诐 讗讜转 驻' 讛专讬 讬砖 讻讗谉 讗讜转讬讜转 '驻专讟' 讜讝讛讜 砖谞讗诪专 讜址讬执旨驻侄谉 讗址讞植专指讬讜, 驻谞讛 诇驻专讟 砖诇讛诐 讛专诪讜讝 讗讞专讬讜 讚拽讗讬 注诇 讝专注诐 讜址讬执旨专职讗值诐 '讜讬专讗 诪诐' 住转讜诪讛 讻讗诪讜专 诇注讬诇.





讘讗专 砖讘注

讙诪专 注专讬驻讛 注专讬驻讛 诪讞讟讗转 讛注讜祝. 驻讬' 诪讛 诇讛诇谉 诪诪讜诇 注专驻讜 讚讛讬讬谞讜 诪讗讞讜专讬讜 讗祝 讻讗谉 诪诪讜诇 注专驻讛 讚讛讬讬谞讜 诪讗讞讜专讬讛 讜诪讬讛讜 诇讗 讚诪讬 讚讗诇讜 讙讘讬 讞讟讗转 讛注讜祝 讗讬谞讜 专砖讗讬 诇诪诇拽讜 讘拽讜驻讬抓 讗诇讗 讚讜拽讗 讘爪驻专谞讜 砖诇 讻讛谉 讘注爪诪讜:



讗砖专 专讘讜讬讗 讛讜讗. 讜讗"转 讜诇专讘讬 讬讗砖讬讛 讚讗诪专 诇注讬诇 讗砖专 诇砖注讘专 诪砖诪注 砖讗专 注讘讜讚讜转 诪谞讬谉 讜讬"诇 讚讙诐 讛讜讗 住讘专 讗砖专 专讘讜讬讗 讛讜讛 讗讘诇 诇讗 讘讗 诇专讘讜转 讻诇 注讘讜讚讜转 讗诇讗 诇砖注讘专:



讜诇讗 专讗讬谞讜讛讜 讜讛谞讞谞讜讛讜 讘诇讗 诇讜讬讛. 诇讗 砖讛讘"讚 注爪诪谉 讛讬讜 诪转拽谞讬谉 砖诇讜讞讬诐 诇诇讜讜转 讗讚诐 讛注讜讘专 诪诪拽讜诐 诇诪拽讜诐 讻诪讜 砖讻转讘 讛专诪讘"诐 讝"诇 讘专讬砖 驻专拽 讘转专讗 讚讛诇讻讜转 讗讘诇:



讻讜驻讬谉 诇诇讜讬讛 砖砖讻专 讛诇讜讬讛 讗讬谉 诇讛 砖讬注讜专 讻讜'. 讻诇 讚讬谞讬 诇讜讬讛 讻转讘谉 讛专诪讘"诐 讝"诇 讘专讬砖 驻专拽 讘转专讗 讚讛诇讻讜转 讗讘诇 讜讻谉 讻转讘谉 讛住诪"讙 讘讛诇讻讜转 讗讘诇 讜讛住诪"拽 讘住讬诪谉 诪"讜 讗讘诇 讛讟讜专 讜砖讗专 讛诪讞讘专讬诐 讛讗讞专讜谞讬诐 讛砖诪讬讟谉 讜诇讗 讬讚注谞讗 诇诪讛 讜讗驻砖专 诪砖讜诐 讚讘讝诪谉 讛讝讛 讗讬谉 谞讜讛讙讬谉 讚讬谞讬 诇讜讬讛 诪驻谞讬 砖讻诇 讛讚专讻讬诐 讛诐 讘讞讝拽转 住讻谞讛 讟驻讬 诪诪讛 砖讛讬讜 讘讬诪讬 讞讻诪讬 讛讙诪专讗 讻诪讜 砖讻转讘讜 讛转讜住' 讘驻专拽 讘转专讗 讚讻转讜讘讜转 讙讘讬 讛讜讗 讗诪专 诇注诇讜转 诇讗专抓 讬砖专讗诇 讻讜' 砖讗讬谞讜 谞讜讛讙 讘讝诪谉 讛讝讛 砖讗讬讻讗 住讻谞转 讚专讻讬诐 砖讗讬谉 讗讚诐 讞讬讬讘 诇诪住讜专 注爪诪讜 诇住讻谞讛 讘注讘讜专 诇讜讬讛 诪砖讜诐 讚讞讬讬讱 拽讜讚诪讬谉 讻谉 谞"诇:



转诇诪讬讚 诇专讘 讗讬谉 诇讜 砖讬注讜专. 诇讗讜 诇诪讬诪专讗 讗讬谉 诇讜 砖注讜专 讻诇诇 讚讗"讻 讛讬讗讱 讗诪专 讗讞"讻 讜讻诪讛 讗诪专 专讘 砖砖转 注讚 驻专住讛 讻讜' 讗诇讗 讛"拽 讗讬谉 诇讜 砖注讜专 讝讛 讛谞讝讻专 讜讬讜转专 谞讻讜谉 诇驻专砖 讻驻砖讜讟讜 讗讬谉 诇讜 砖注讜专 讻诇诇 讜诪砖讜诐 讚拽砖讛 诇住转诐 讙诪专讗 讛讬讗讱 讬转讻谉 砖讛转诇诪讬讚 讬讛讗 讞讬讬讘 诇诇讜讜转 诇专讘讜 注讚 住讜祝 讛注讜诇诐 讛诇讻讱 讗诪专 讜讻诪讛 讗诪专 专讘 砖砖转 注讚 驻专住讛 讻讜' 讜讻讛"讙 讗砖讻讞谉 讘驻专拽 注专讘讬 驻住讞讬诐 诪讬 砖诇讗 讛讘讚讬诇 讘诪讜爪讗讬 砖讘转 诪讘讚讬诇 讜讛讜诇讱 讻诇 讛砖讘转 讻讜诇讛 讜注讚 讻诪讛 讗诪专 专讘讬 讝讬专讗 注讚 专讘讬注讬 讘砖讘转 讻讜' 讜讻讛谞讛 专讘讜转:





驻转讞 注讬谞讬诐

讜讗专讬讘"诇 讘砖讘讬诇 讚' 驻住讬注讜转 砖诇讬讜讛讜 驻专注讛 诇讗讘专讛诐 讗注"讛 谞砖转注讘讚 讘讘谞讬讜 转' 砖谞讛 讜讻讜'. 诪拽砖讬诐 诪讛讻讗 诇诪"砖 讛专诪讘"诐 讚诪讛 砖诇拽讛 驻专注讛 讛讬讬谞讜 讻讬 讛' 诇讗 讗诪专 砖讬讛讬讜 讘诪爪专讬诐 讜讛讜讗 砖砖注讘讚诐 诇拽讛 讜诇驻讬 讛讗 讚住讜讙讬讬谉 讗诪讗讬 诇拽讛 讜讛诇讗 讝讛 砖讻专讜 讘砖讘讬诇 讛诇讜讬讛 注讻"讚 讜诇讬 讛讛讚讬讜讟 讬专讗讛 讚砖讻专 讛诇讜讬讛 讛讬讛 转诇讜讬 讜注讜诪讚 讻讬 讗讬谉 讛拽讘"讛 诪拽驻讞 砖讻专 讻诇 讘专讬讛 讜讬讛讬 诪讗讝 讗砖专 注砖讛 诇讜讬讛 诇讗讘专讛诐 讗注"讛 讛讜讗 诪讝讜诪谉 诇拽讘诇 砖讻专讜 讜讗诐 诇讗 讛讬讛 诪砖注讘讚诐 讛讬"诇 砖讻专 讗讞专. 讗讻谉 讻砖专爪讛 讛讜讗 诇砖注讘讚诐 讛讜拽讘注 讝讛 诇砖讻专讜 砖讬讛讬讜 讘讬讚讜 砖谞讬 讙诇讜转诐 讜诇拽讛 注诇 砖讛讜讗 专爪讛 诇砖注讘讚诐 讜讚讜拽:


讗诪专 专讘 讬讛讜讚讛 讗诪专 专讘 讻诇 讛诪诇讜讛 讗转 讞讘讬专讜 讗专讘注 讗诪讜转 讘注讬专 讗讬谞讜 谞讝讜拽 讜讻讜' 讗驻砖专 讚讻讜谞转 讛诇讜讬讛 讛讬讗 诇诇讜讜转 讛砖讻讬谞讛 注诐 讛讛讜诇讱 讜诇讝讛 讗驻讬诇讜 讚' 讗诪讜转 讘注讬专 讗讬谞讜 谞讝讜拽 诪讗讞专 砖讻讬讜讬谉 诇诇讜讜转 讛砖讻讬谞讛 讗讬谞讜 谞讝讜拽 讚讛砖讻讬谞讛 注诪讜 讜讝讛 专诪讝 讛驻' 爪讚拽 诇驻谞讬讜 讬讛诇讱 爪讚拽 讛砖讻讬谞讛 诇驻谞讬讜 讬讛诇讱 注"讬 讛诇讜讬讛 砖诇讬讜讜讛讜 讗驻讬诇讜 讘注讬专 讜讗讞"讱 讜讬砖诐 诇讚专讱 驻注诪讬讜 讜讛砖讻讬谞讛 注诪讜:


讗"诇 注诇讛 砖讛拽专讞转 注诇讬谞讜 讗转 讛诪拽讜诐. 诇讛讘讬谉 诪"砖 砖谞讬 驻注诪讬诐 注诇讛 拽专讞 注诇讛 拽专讞 讗驻砖专 讘诪"砖 讘住驻专 诇拽讜讟讬 转讜专讛 讛谞讚驻住 诇讙讜专讬 讛讗专"讬 讝爪"诇 讻讬 讗诇讬砖注 讛讬讛 诪拽讬谉 讜讻诇驻讬 讚讻转讬讘 讗诇 拽讬谉 讜讗诇 诪谞讞转讜 诇讗 砖注讛 注转讛 讛讟讜讘 砖谞转拽谉 讗讜诪专 讗诇讬砖注 讜讙诐 拽专讞 讛讬讛 诪拽讬谉 讜讝"砖 注诇讛 拽专讞 注"砖. 讜谞专讞讬讘 拽爪转 讚讝讛讜 砖诇注讙讜 注诇讬讜 砖讛诪转讬拽 讛诪讬诐 讜讬转拽诇住讜 讘讜 讚讬讬拽讗 讘砖专砖讜 讜讗讬讻讜转讜 讜讬讗诪专讜 诇讜 注诇讛 拽专讞 诇讗讜 专讘讜转讗 诇诪转拽 讛诪讬诐 讗诐 讬砖 诇讱 讻讞 注诇讛 拽专讞 砖讬专讚 诇砖讗讜诇 讘讙讜祝 讜谞驻砖 讜讛讜讗 诪砖专砖讱 讛注诇讛讜 讙诐 注诇讛:


专讗讛 砖讻诇谉 谞转注讘专讛 讗诪谉 讜讻讜' 讜讘住诪讜讱 讗诪专讜 砖讛讬讛 讝讛 讘砖讘讬诇 诪"讘 拽专讘谞讜转 讚讘诇拽 讜驻讬' 专讘讬谞讜 讛讗专"讬 讝爪"诇 讚诪"讘 拽专讘谞讜转 讙专诪讜 讚讻砖注讘专讜 讛谞砖诪讜转 拽讚讜砖讜转 讘转拽诇讗 谞注砖拽讜 诪"讘 谞砖诪讜转 讜诇讗 转讞讝讬专诐 讛拽诇讬' 注讚 砖转诪爪讗 讘讬讗讛 讗住讜专讛 讜诇讻谉 谞讬转谞讜 讛诪"讘 谞砖诪讜转 讘诪"讘 讘讬讗讜转 讗住讜专讜转 讘讬讜讛"讻 讜拽诇诇诐 讗诇讬砖注 讘砖诐 诪"讘 诇讛注诇讜转 讜拽诇诇 讛讙讜驻讜转 讜讛诪"讘 谞砖诪讜转 讞讝专讜 诇拽讚讜砖讛 讜谞转拽谞讜 讝讛转"讚 讜讛讘讬讗诐 讛专讘 讻诇讬 讬拽专. 讜讗驻砖专 讚诇讻讱 讬爪讗讜 讚讜讘讬诐 讜讛讬讜 砖转讬诐 诇专诪讜讝 诇拽诇讬驻讛 砖讛讬讗 讟讜专驻转 讻讚讜讘 讜讘转讞讬诇讛 讟专驻讛 谞驻砖诐 讜注转讛 讙讜驻诐 讜讝讛讜 砖转讬诐 讚讜讘讬诐 砖转讬 讞讟讬驻讜转 讙讜祝 讜谞驻砖. 讜注讬讬谉 讘住' 拽讜诇 讘讜讻讬诐 讚祝 谞"讛 注"讗 讜拽专讜讘讬诐 讚讘专讬讜 诇讚讘专讬 专讘讬谞讜 讛讗专"讬 讝讻专 爪讚讬拽讬诐 诇讘专讻讛:

